DA
C 463/30
Den Europæiske Unions Tidende
5.12.2022
Rettens dom af 5. oktober 2022 — SV mod EIB (Sag T-311/21) (1) (Personalesag – ansatte ved EIB – præstationsbedømmelse – forfremmelse – administrativ klage – særlig procedure for afgørelser om bedømmelse – regel om overensstemmelse mellem den administrative klage og den efterfølgende stævning – prøvelsens omfang – begrundelsespligt – ret til kontradiktion – åbenbart urigtigt skøn – ansvar) (2022/C 463/40) Processprog: engelsk Parter Sagsøger: SV (ved advokat L. Levi) Sagsøgt: Den Europæiske Investeringsbank (ved K. Carr og G. Faedo, som befuldmægtigede, bistået af advokat B. Wägenbaur) Sagens genstand Søgsmål anlagt i henhold til artikel 270 TEUF og artikel 50a i statutten for Den Europæiske Unions Domstol, hvori sagsøgeren har nedlagt påstand dels om annullation af det dokument, der beskriver sagsøgerens præstationer i 2019, og de efterfølgende afgørelser, der er blevet vedtaget i henhold til den særlige administrative klageprocedure, som finder anvendelse på Den Europæiske Investeringsbanks (EIB) afgørelser om bedømmelse, dels om erstatning for de skader, sagsøgeren angiveligt har lidt som følge heraf.
Konklusion 1) Den Europæiske Investeringsbank (EIB) frifindes.
2) SV betaler sagsomkostningerne.
(1)
EUT C 329 af 16.8.2021.
Rettens dom af 28. september 2022 — Oi Dromoi tis Elias mod Kommissionen (Sag T-352/21) (1) (Regler for institutionerne – valg af partnere til at gennemføre Europe Direct-aktiviteter (2021-2025) i Grækenland – procedure for indkaldelse af forslag – tildelingskriterier – afslag på ansøgning) (2022/C 463/41) Processprog: græsk Parter Sagsøger: Politistikos Organismos Oi Dromoi tis Elias (Kalamata, Grækenland) (ved advokat S. Vardalas) Sagsøgt: Europa-Kommissionen (ved A. Bouchagiar og F. Erlbacher, som befuldmægtigede) Sagens genstand Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse Ares (2021) 2580204, der fremgår af Europa-Kommissionens skrivelse af 16. april 2021, hvorved denne afviste sagsøgerens anmodning om deltagelse som partner med ansvaret for at varetage aktiviteter i programmet Europe Direct i Grækenland (ED-GREECE-2020).
Konklusion 1) Europa-Kommissionen frifindes.